藥倍安心爭議

「**藥倍安心**」爭議係一場喺2025年6月喺香港爆發，牽涉學術誠信同數據私隱嘅科學不端行為嘅爭議事件。事件核心人物係聖保羅男女中學中四學生潘浠淳，佢聲稱由自己開發嘅人工智能平台「藥倍安心」（）喺獲得多個本地同國際獎項後，遭指可能涉及外判同請槍行為、未經病人授權使用醫療數據，以及以違規手法取得第三方版權資料，引發社會對教育公平、技術倫理同個人私隱嘅廣泛討論，並促使多個政府同教育機構介入調查。

## 背景

### 項目介紹

「藥倍安心」係一款以人工智能驅動嘅網頁應用程式，旨在協助交叉核對醫生處方同病人病歷資料，以提高處方準確性同用藥安全。嗰個系統聲稱利用了大型語言模型（LLM）、SQL、向量數據庫等工具，分析過敏史、長期用藥、肝腎功能等臨床參數，以判斷處方係唔係適合病人使用。

### 所獲獎項

* 2024年香港資訊及通訊科技獎
** 特別嘉許獎；
** 金獎；
** 學生創新獎 - 初中 及
** 大獎（由數字政策辦公室主辦，係賽事最高榮譽之一）。
* 第50屆日內瓦國際發明展銀獎（教育局支持嘅代表團）。
* 2024亞太資訊及通訊科技大獎（Asia Pacific ICT Alliance Award）季軍（學生類別－小學及初中學生）
* 首屆「少年創科達人大獎」。
* 第26屆香港青少年科技創新大賽初中組生物與健康組別 - 第一名 （潘浠淳 Poon Clarisse 同 朱嬿菲 Chu Yin Fay Cheryl 係藥倍安心嘅隊員）

## 爭議爆發

### 吹哨人質疑同數據來源爭議

2025年6月中旬，香港城市大學學生鄭曦琳（）喺社交平台Threads上發文，公開質疑「藥倍安心」項目。 她表示嗰個項目嘅技術架構同功能，超出一名中四學生合理完成嘅範圍，質疑實際開發者可能係第三方商業公司，而非學生本人獨立製作。

此外，她亦指出呢個項目研發者曾喺訪問中提及曾使用「至少100位病人」嘅病歷資料進行測試。 咁樣引發咗對數據來源合法性嘅質疑。有網民質疑，佢啲數據可能來自佢父親——肝膽外科醫生潘冬平創辦嘅診所，並認為如果病人未有明確授權，有可能觸犯香港《個人資料（私隱）條例》。

鄭曦琳其後表示，喺提出上述質疑後，接連遭遇匿名騷擾同網上攻擊，並懷疑係和自己對項目作出評論而導致。

### 涉及 AI Health Studio

有網民發現「藥倍安心」官網嘅 Google 登入版面，當中嘅開發者電郵係一家名為「AI Health Studio」嘅美國公司。嗰間公司網站一度顯示，佢曾為一間同潘冬平醫生診所名稱相近嘅香港醫療機構，喺八週內開發出AI處方平台。

後來，嗰間公司網站內容被修改，原本「developed」等用詞被改為「optimize」同「commercialize」。部分評論認為，咁樣可能顯示嗰間公司喺項目中嘅角色較為積極。

### 版權問題同違反 Drugs.com、RxList、WebMD 三大醫藥資料庫網站條款及細則
潘浠淳一直喺不同嘅創科比賽中提及「藥倍安心」運用由 Drugs.com、RxList 同 WebMD 等三大醫藥相關嘅網頁中嘅藥物同藥物敏感資料。但係，後期有網民發現嗰三大醫藥資料庫網站喺條款及細則明文中表示：

# **嚴禁自動化抓取（Web Scraping）及商業用途**
#* **Drugs.com 條款及細則中明文禁止**：「You are expressly prohibited from engaging in any activity that involves the automated downloading, scraping, or extraction of content from this website… This restriction includes, but is not limited to, the use of such datasets for academic research, commercial purposes, machine learning training, data analysis, or any other activity that involves the systematic extraction or aggregation of this website’s content.」
#* **RxList／WebMD 條款及細則中同樣禁止**：「WebMD authorizes you to view or download a single copy of the Content solely for your personal, noncommercial use… Any use of the Content not expressly permitted by these Terms and Conditions is a breach…」（RxList 條款｜WebMD 條款）
#* **三者均無公開 API**，藥倍安心自稱用 API 接入，實為誤導。唯一可能係透過自動化爬蟲非法擷取數據，屬明顯違規。
# **嚴禁商業化及再分發**
#* 「The Site may not be used for any commercial purpose, commercial advantage or private monetary compensation.」（Drugs.com）
#* 「Any use of the Content not expressly permitted… may violate copyright, trademark, and other laws.」（WebMD）
# **違反著作權／知識產權**
#* 所有資料僅限個人非商業用途，任何複製、重用、整合至AI平台並商業化，均違反上述網站之版權聲明。

#### Drugs.com 指控 Medisafe 未經授權使用內容並發出法律警告
喺2025年6月24日，Drugs.com 回應網民查詢有關係唔係授權予「藥倍安心」(Medisafe)，Drugs.com 指已經向 Medisafe 發出停止同終止通知，指控佢未經授權使用網站上嘅專有內容，構成版權侵權並違反網站條款。Drugs.com 表示未曾授權 Medisafe 以任何形式複製、散佈或使用佢嘅內容，並要求 Medisafe 立即停止相關使用並移除所有涉嫌侵權資料。嗰個通知亦表示，如未獲配合，Drugs.com 將保留採取法律行動嘅權利，包括申請禁制令同索償。

Drugs.com 嘅電郵原文如下（為保障私隱，刪去網民名字） ： 

大致翻譯：XXX 您好，

感謝您的來信。

*Drugs.com* 並未授予 *Medisafe* 任何許可、授權或其他權利來複製、傳播或以任何形式使用我們網站上嘅專有材料。對我們內容嘅未經授權使用構成了侵犯版權行為，並直接違反了我們平台上發佈嘅具有法律約束力嘅《使用條款》。

因此，我們已發函，要求 Medisafe 立即停止使用上述內容，並刪除所有從 Drugs.com 網站非法複製嘅材料。

若不遵從我們的要求，我們將別無選擇，只能訴諸一切可行嘅法律手段，包括但不限於申請禁制令救濟和提出損害賠償請求，恕不另行通知。

我們相信 Medisafe 會迅速採取行動解決此事。

順祝安康

www.drugs.com
----

## 各方回應同調查

### 涉事人士同機構回應

* 潘浠淳：曾喺 LinkedIn 發文稱網上批評係「有毒風氣」，後向傳媒表示正喺度配合賽事方進行核實工作。
* 潘冬平醫生：聲明指出項目使用嘅係模擬病人數據，強調未有洩露病人資料，並表示相信比賽方會得出公正結論。
* 聖保羅男女中學：簡短聲明表示知悉事件，正進行了解同跟進。
* 數字政策辦公室（DPO）：表示非常重視事件，已要求主辦機構香港教育城及標準保證委員會進行「全面調查」。
* 香港資優教育學苑與香港新一代文化協會：作為選派學生赴日內瓦嘅機構，喺6月20日公布調查結果，指學生並無違規，理由包括：所用數據係模擬資料、學生喺賽後才接觸外部公司。
* 個人資料私隱專員公署：確認收到一宗投訴，正按既定程序處理。
*AI Health Studio聲明：團隊受學生母親嘅委託協助開發項目。團隊從網上討論發現有學生把嗰間公司協助開發嘅最小可行產品當作自己作品參加比賽，並獲得多個獎項，但團隊起初不知情，嗰個學生所得嘅8個獎項都係AI Health Studio插手後才獲得。嗰間公司並表示客戶只係提供理念，沒有提供任何代碼、用戶體驗設計或技術架構，團隊係從零開始開發嗰個最簡可行產品，並未用真實病人數據。事件曝光後，客戶要求改寫團隊嘅案例研究，要求用詞由「從零建構」改為「商業推廣」，並提出向嗰間公司付費，以繼續協助處理對公眾和機構嘅資訊，公司對呢件事感到不安而拒絕再聯繫。

### 調查結果矛盾

有媒體指出，上述教育機構嘅調查結果同數字政策辦公室進行中嘅「全面調查」存在時間差同結論落差，引起公眾對調查獨立性同公信力嘅質疑。此外，網絡記錄顯示AI Health Studio早喺2022年即介紹過「藥倍安心」，同機構聲稱喺賽後才有接觸存在不符。

## 社會反響

今次事件引起廣泛社會討論。多方關注階級資源點樣影響創科競賽嘅公平性，學術誠信爭議，創科比賽作品，以及人工智能在醫療應用中嘅倫理風險。

## 參見
* 人工智能
* 醫學
* 
* 學術誠信
* 隱私

## 參考資料


## 出面網頁
* 藥倍安心網站